Nr.20060/22.11.2024
REFERAT DE APROBARE,

În data de 30.05.2022 s-a adoptat Hotărârea Consiliului Local nr.88 privind participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local, cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.
Autoritatea locală a solicitat finanțare nerambursabilă în cadrul PNRR, Cererea de finanțare C10-I3-817 fiind aprobată iar în data de 17.01.2023 MDLPA a semnat Contractul de finanțare nr.6106 care prevede o valoare maximă nerambursabilă de 3.618.846,11 lei, inclusiv tva.
In cursul lunii februarie 2024 a fost predată documentația la nivel Proiect Tehnic aferentă Contractului de servicii nr.6/29.03.2023 având ca obiect Servicii de întocmire DALI, Proiect tehnic și asistență tehnică pentru investiția: “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.
In conformitate cu Devizul General intocmit, valoarea totală a proiectului este 7.575.140,90 lei inclusiv tva, din care C+M = 4.128.435,00 lei, inclusiv tva.
Având în vedere cele prezentate mai sus, rezultă o contribuție proprie a UAT Oraș Boldești Scăeni în valoare de 3.956.294,79 lei.
Ținând cont de valoarea rezultată în urma întocmirii Devizului General la faza PT și având in vedere valoarea maximă asigurată din fonduri nerambursabile, pentru implementarea proiectului este necesară asigurarea contribuției proprii în valoare de 3.956.294,79 lei (inclusiv TVA), în perioada 2025- iunie 2026.
Conform termenelor din platform PNRR precum și a prevederilor contractului de finanțare, până la data de 03.03.2024 UAT Oraș Boldești-Scăeni trebuia să transmită în platformă contractul de lucrări pentru realizarea obiectivului de investiții. Întrucât nu a existat sursă de finanțare de la bugetul local pentru anul 2024 nu s-a demarat procedura de achizitie.
Având în vedere bugetul localității, asigurarea cotei de cofinanțare în această perioadă nu este posibilă, motiv pentru care șansele ca acest proiect să fie implementat cu finanțare din PNRR, in aceasta perioadă, sunt minime.
In aceste conditii, propunem accesarea sursei de finantare din cadrul Programului Regional Sud-Muntenia 2021-2027, Prioritatea 2 - O regiune cu orașe prietenoase cu mediu, Obiectivul Specific RSO 2.1 -Promovarea eficienței energetice și reducerea emisiilor de gaze cu efect de seră, Operațiunea C - Promovarea eficientei energetice si reducerea emisiilor de gaze cu efect de sera prin investitii în clădiri publice.
Mentionez că pentru proiectul  mai sus menționat este intocmită documentația la nivel de Proiect Tehnic si este emisă Autorizația de Construire. Termenul de depunere a Cererii de finanțare este 31 decembrie 2024.
În eventualitatea în care se va depune cerere de finanțare prin PRSM 2021-2027, este obligatorie evitarea dublei finanțări pentru a îndeplini condițiile de eligibilitate.
Faţă de cele mai sus prezentate vă rog să aprobați Proiectul de Hotărâre privind aprobarea propunerii de iniţiere a demersurilor pentru încetarea, prin acordul de voinţă al părţilor, a contractului de finanţare nr.6106 /17.01.2023 pentru “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.
În speranţa aprobării, vă mulţumesc anticipat!

PRIMAR,
DINCĂ FLORIN IONUȚ



Consiliului Local al Oraşului Boldeşti-Scăeni


